CELEX: 62008TN0206
Language: fi
Date: 2008-06-09 00:00:00
Title: Asia T-206/08: Kanne 9.6.2008 — Espanja v. komissio

2.8.2008   
            
            
               FI
            
            
               Euroopan unionin virallinen lehti
            
            
               C 197/29
            
         Kanne 9.6.2008 — Espanja v. komissio
   (Asia T-206/08)
   (2008/C 197/51)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: F. Díez Moreno)
   
      Vastaaja: Euroopan yhteisöjen komissio
   Vaatimukset
   
               —
            
            
               On kumottava Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) maksettavien jäsenvaltioiden tiettyjen menojen jättämisestä yhteisörahoituksen ulkopuolelle 8.4.2008 tehty komission päätös (2008/321/EY) siltä osin kuin se sisältää Espanjan kuningaskuntaa koskevia oikaisuja, jotka johtuvat kahdesta viinintuotantoon liittyvästä investoinnista (VT/VI/2002/14 ja VT/VI/2006/09), ja joiden suuruus on yhteensä 54 949 194,80 euroa tuloksena 10 prosentin suuruisen oikaisun soveltamisesta kaikkiin mainittujen tukien puitteissa ilmoitettuihin kuluihin
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Espanjaa koskeva yhteisörahoituksen ulkopuolelle jättäminen johtuu kahdesta viininviljelyyn liittyvästä investoinnista (VT/VI/2002/14 ja VT/VI/2006/09), ja rahoituskorjauksen perustaksi on otettu menot, jotka Espanja oli ilmoittanut kaikkien tukitoimenpiteiden osalta, jotka tulevat kyseeseen lainvastaisten viiniviljelmien tuotteiden osalta varainhoitovuosina 2003 ja 2004, yhteensä 54 949 195,80 euroa (kaikkien tällaisia tukia varten ilmoitettujen menojen 10 prosentin suuruinen kokonaisoikaisu viiniköynnösten täydellisen istutuskiellon valvonnan puutteiden vuoksi).
   Espanjan kuningaskunta riitauttaa ehdotetun oikaisun, koska se on perusteeton ja suhteeton, ja se esittää seuraavat väitteet:
   
               —
            
            
               aiotun oikaisun perustelut puuttuvat
            
         
               —
            
            
               Espanjan valvontaviranomaiset ovat toimineet oikein havaitessaan lainvastaiset istutukset varainhoitovuosina 2003 ja 2004
            
         
               —
            
            
               komission yksiköt eivät ole noudattaneet tilinpäätöstä varten säädettyjä menettelyjä
            
         
               —
            
            
               vuonna 2002 suoritettujen tarkastusten tulosten käyttäminen ei ole asianmukaista
            
         
               —
            
            
               tarkastusten ulkopuolelle jääneiden itsehallintoalueiden osalta ehdotetun oikaisun tilastollinen ennuste on hylätty
            
         
               —
            
            
               sellaiset tekniset argumentit puuttuvat, jotka tukisivat ehdotettua laskennallista prosenttiosuutta; eri sääntelytoimenpiteiden osalta on eri näkemyksiä.